לכידת חיות

לכידת חיות היא פעילות ומקצוע אשר משמש לצורכי ציד - אך גם לצורכי השגת מזון, ויסות אוכלוסין, מחקר והדברה - תוך שימוש במלכודות.

לכידת בעלי חיים מתבצעת לעיתים על ידי בעלי חיים אחרים או אפילו על ידי צמחים: צמח הדיונאה מציב "מלכודות" לחרקים הנמשכים אליו, על מנת לטרוף אותם.

בקרב שיטות הלכידה השונות לצורך ניהול מזיקים, יש שיטות שנחשבות להומאניות באופן יחסי לעומתן שיטות שנחשבות לאכזריות יתר על המידה. החוק באיחוד האירופי, וברבות ממדינות ארצות-הברית, אוסר על שימוש במלכודות אכזריות כמו מלכודות רגל (Foothold Traps),the European Commission, "Humane trapping standards"King Country, Department of Natural Resources and Parks, Water and Land Resources Division, "Beaver Management in King County", 2008, Revised August 2020 ובמקומן קורא לשימוש במלכודות גוף (Body-Grip Traps), אשר הורגות את החיה באופן מידי ועל כן נחשבות להומאניות יותר.Norm Haley and James Armstrong, "Beaver Damage Control and Trapping in Alabama", The Alabama Cooperative Extension System, August 8, 2025 יחד עם זאת, כלל המלכודות, בין אם הן רק לוכדות ובין אם הן הורגות, מחייבות בדיקה כל 24 שעות לפחות, ותקנות הומאניות ממליצות לבדוק בתדירות גבוהה אף יותר ובמידת הצורך להשתמש במכשירי ניטור למלכודות המתריעים כאשר המלכודת מופעלת.United States Department of Agriculture Animal and Plant Health Inspection Service Wildlife Services, "ENVIRONMENTAL ASSESSMENT: Feral Swine Damage and Disease Management in Louisiana" March 2014 בשל הסבל הרב שנגרם לבעלי חיים כתוצאה משימוש לקוי בשיטת לכידה, וכן הסיכון לחיות מחמד, חיות בר ובני אדם, ישנן תוכניות הסמכה ייעודיות שמכשירות אנשי מקצוע לניהול מזיקים בצורה הומאניות ובטוחה."HumanePro Certification Program" Humane Wildlife Control Association

 מחלוקות 

ארגונים להגנה על בעלי חיים טוענים כי מתן רישיונות ללכידת חיות בר פוגע בהן, גם אם הוא ניתן במשורה. בנוסף, טוענים המתנגדים למדיניות של לכידת בעלי חיים, כי הרוכשים חיות בר (קופים, תוכים וכו') כחיות מחמד, תומכים בתעשייה של לכידת חיות אלו במדינות העולם השלישי ובפגיעה קשה באקולוגיה.

 לכידת חיות בישראל 
במדינת ישראל ניתנים לעיתים אישורים לאנשים פרטיים לכידת חיות בר (למשל, ללוכדי נחשים וחולדות), אך אלה מפוקחים בשל החשש לפגיעה בחיות בר. לכידה ללא רישוי מיוחד היא עבירה על החוק. מעבר לכך, קיימת בחלק מן הרשויות המקומיות מדיניות של לכידת בעלי חיים לשם ויסות אוכלוסין, במסגרתה נלכדים חתולי רחוב ומעוקרים.

רשות הטבע והגנים וגופי מחקר אחרים נוהגים ללכוד בעלי חיים על מנת לקדם את המחקר על אורחות חייהם. לבעל החיים שנלכד מוצמד משדר או אמצעי מעקב אחר ועם לכידתו, הוא מועבר, בעת הצורך, לטיפול וטרינרי.

 קישורים חיצוניים 

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שמירת טבע
קטגוריה:ציד